આર.કે. ઉવાચ, ‘મેમસાબ, તમે તો ગ્રેજ્યુએટ છો અને મુંબઈ જેવા શહેરમાં રહો છો તો તમારું અંગ્રેજી સારું હશે. અહીં અંગ્રેજીમાં બરાબર શીખવતા નથી. આ ચુન્નુ-મુન્નુને ફુરસદના થોડા સમયે અંગ્રેજી શીખવસો એટલે તમારો ટાઈમ પણ જશે અને આ લોકો કંઈક શીખસે.’ મારા કરતાં મારા પત્ની ખોટી શેહ-શરમમાં રહે એવા નથી. તેમને કહ્યું, ‘મને ભણાવવાનું ના ફાવે. મારા દીકરાને પણ હું ભણાવતી નથી તો બીજાની ક્યાં વાત કરું. એના કરતા એમ કરીએ કે અહીં ઊનનું ગુંથણ કામ સારું ગણાય છે તો દીદી ( આર.કે. ના પત્ની) મને એ શીખવે અને વાતો ય થતી જશે તથા નવું શીખવા મળશે.’ આર.કે.એ તથા એમના પત્નીએ હા ભણી કિન્તુ આજ પર્યન્ત એના પગરણ નથી મંડાયા, એ વાત જુદી છે!